Diari Oficial de la Generalitat Valenciana


Sumari del DOGV 2880, del 29-11-1996 (1996/840198)

RESOLUCIÓ de 21 de març de 1996, de la directora general de Qualitat Ambiental sobre declaració d'impacte ambiental.
--------------------------------------------------------------------------------------------------------------------

### Dades del document

Número de DOGV
:   2880

Data del DOGV
:   29-11-1996

Secció del DOGV
:   ALTRES DISPOSICIONS

Número del document
:   1996/840198


Data del document
:   21-03-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 21 de març de 1996, de la directora general de Qualitat Ambiental sobre declaració d'impacte ambiental.   
Vist l'expedient 007/96-AIA sobre un projecte de cogeneració, amb un generador de 870 KVA de potència aparent màxima, utilitzant com a combustible gasoli C, promogut per la Comunitat de Regants de Benferri, amb domicili a la Plaça de la Constitució, 1, 03006 Benferri (Alacant).  
Vist que el projecte consisteix en la instal·lació d'un motor alternatiu de gasoli C, per tal de produir conjuntament electricitat i aigua calenta (aprofitant la calor residual), tots dos necessaris a la planta dessalinitzadora per osmosi inversa ja existent, que va ser objecte de l'expedient 218/94-AIA.  
Vist que, en data 10 de gener de 1996, el Servei Territorial d'Indústria i Energia d'Alacant va remetre el projecte i l'estudi d'impacte ambiental, indicant així mateix que havien estat exposats al públic en el Boletín Oficial de la Provincia núm. 267 de 21 de novembre de 1995, sense que s'hi produïren al·legacions durant el termini legal d'exposició.  
Vist que, en data 1 de febrer de 1996, se'n va sol·licitar l'ampliació al promotor sobre els següents punts:  
- Estimació de les emissions de NOx i CO, tots dos expressats en ppm (parts per milió).  
- Justificació més detallada de la raó per la qual no es va optar pel gas natural com a combustible, prenent en compte la proximitat de la posició 1528 del gasoducte (Callosa del Segura).  
- Remissió de tota la documentació sol·licitada en les condicions 1a a la 4a (totes dues inclusivament), de la declaració d'impacte ambiental 218/AIA-94 sobre la planta dessalinitzadora, notificada en data 4 de novembre de 1994.  
Vist que, en data 13 de febrer de 1996, el promotor va remetre un escrit en què responia a part dels punts anteriors.  
Vist que, en data 26 de febrer de 1996, es va remetre un nou escrit al promotor, com a reiteració a l'ampliació de data 1 de febrer de 1996, per tal que completara tots els punts reflectits en aquesta.  
Vist que, en data 14 de març de 1996, el promotor va remetre un informe tècnic, en el qual s'indica un resum de les labors realitzades fins aleshores, la viabilitat hidrogeològica de la injecció profunda i un esquema del programa que s'ha de desenvolupar, a partir del qual es concretaran definitivament les característiques constructives del sondeig. Així mateix s'inclou la documentació relativa als consums químics de la planta dessaladora i sobre les propietats de l'inhibidor de precipitació finalment utilitzat (Permatreat 191).   
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5é de la Llei d'Impacte Ambiental i concordants del reglament que la desenvolupa.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions aplicables.  
Atès que l'article 5é de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta Llei.  
Atès que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent Declaració d'Impacte Ambiental  
Primer  
Estimar acceptable, a l'únic efecte ambiental, el projecte de cogeneració, amb un generador de 870 KVA de potència aparent màxima, utilitzant com a combustible gasoli C, promogut per la Comunitat de Regants de Benferri, d'acord amb el contingut de la documentació remesa i les condicions i precisions següents:  
1) L'oli dels sistemes de lubricació, possibles vessaments, bateries, filtres procedents dels circuits de trasbals de l'oli i, en general, qualsevol altra substància que puga ser catalogada com a residu tòxic i perillós, estarà adequadament emmagatzemada i etiquetada, i lliurada a un gestor autoritzat, segons allò disposat en el Reial Decret de 20 de juliol de 1988, núm. 833/1988, de Residus Tòxics i Perillosos. Pel fet de ser productora de residus tòxics i perillosos, l'empresa estarà subjecta a tot allò disposat en l'anterior reial decret, com també a la Llei 20/86 de 14 de maig.  
2) Les emissions i immissions dels gasos d'escapament compliran el Decret 833/1975, de 6 de febrer, pel qual es desenvolupa la Llei 38/1972, de 22 de desembre de Protecció de l'Ambient Atmosfèric, com també les seues posteriors modificacions.  
Concretament, les emissions estaran en tot moment dins dels límits marcats pel quadre 2.2. Instal·lacions que utilitzen fuel-oil (per al cas de gasoli), de l'Annex IV (Nivells d'emissió de contaminants a l'atmosfera per a les principals activitats industrials potencialment contaminants de l'atmosfera), corresponent al mencionat Decret.  
3) Tots els gasos d'escapament procedents de la combustió del cogenerador, eixiran a l'exterior a través de fumerals, que compliran l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
4) Es dotarà a la instal·lació de la infraestructura permanent, que s'adaptarà a les prescripcions de la normativa vigent i a les recomanacions d'organismes reconeguts, que permeta, en qualsevol moment, la presa de mostres per al control, inspecció i vigilància del nivell d'emissions.  
5) S'incorporaran els silenciadors i equips necessaris per a la reducció dels nivells sonors, de forma que no es transmeta a possibles habitatges, cases i en general qualsevol edificació pròxima, més de 40 dB(A) diürns (de 8 h. a 22 h.) ni més de 30 dB(A) nocturns (de 22 h. a 8 h.).  
6) Es realitzarà un control semestral dels nivells i de la composició de gasos emesos a l'atmosfera per una empresa col·laboradora de l'administració. El dit control complirà els requisits exigits en el Decret 833/1975, de 6 de febrer, pel qual es desenvolupa la Llei 38/1972, de 22 de desembre, de Protecció de l'Ambient Atmosfèric i els resultats seran remesos a aquesta direcció general.  
El control recollirà, al menys, els següents contaminants: partícules sòlides, CO, SO2, NOx (mesurat com a NO2), opacitat i temperatura dels gasos.  
7) A fi de reduir les emissions de NOx, s'aconsella la instal·lació d'un sistema catalític de reducció selectiva, o un altre procediment equivalent, que elimine gran part del contingut de NOx dels gasos d'escapament.  
Segon  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs; sense perjudici d'utilitzar els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 21 de març de 1996.- La directora general de Qualitat Ambiental: Gloria Arnandis Boix.